Asturies ta en plena campaña electoral pa unes elecciones autonómiques y locales. Sicasí, la ciudadanía tovía  nun pue saber el programa completu de la mayoría de partíos: la estratexa ye dir presentando les sos propuestes día a día a lo llargo la campaña. Por eso, LES NOTICIES púnxose en contatu coles fuerces parllamantaries y con Foru Asturies -formación que, según toles encuestes va xugar un papel bien importante dientro la Xunta Xeneral depués del 22 de mayu- pa saber que midíes van proponer pasegurar un futuru al idioma del país. Pero la cosa nun foi fácil y, a la fin, namás respondieron a la solicitú PP,  IX-LV y Bloque-UNA. Asina, PSOE y FAC parez que quieren más guardar les sos midíes como una estratexa electoral.    Empezando pel PP, los conservadores indíquennos que nel so programa van incluír la potenciación de la presencia de la filoloxía asturiana nos estudios reglaos de la Universidá, van xeneralizar la ufierta de lasignatura nel sistema educativu y reconocer la especialidá dasturianu pal profesoráu. Otra manera, añaden que van desarrollar polítiques pa favorecer lusu del idioma nos medios  de comunicación privaos y, en materia de promoción de la lliteratura, van entamar alcuentros y xornaes descritores, van ayudar a la edición de llibros nasturianu y van crear unos premios anuales de lliteratura nasturianu.    Per otru llau, IX-LV -que yá tien el programa electoral a disposición de tola ciudadania na web-, pon la reforma del Estatutu dAutonomía como ún de los sos puntos principales. Nesi procesu, dende la coalición apuesten pola oficialidá del asturianu y del gallego-asturianu  pa garantizar la conservación «dun de los más importantes patrimonios que tenemos». Asina, establecen quesi reconocimientu permitiría reconocer derechos a los asturfalantes: «Lo contrario sería, amás dinaceptable, absurdo», afirmen. Otru de los puntos del programa dIX-LV ye la educación, onde falen de normalizar la enseñanza del idioma propiu facilitando los proyectos llingüísticos de centru, el reconocimientu de la especialidá pal profesoráu y la xeneralización de la enseñanza nes escueles concertaes.    Yá nel apartáu específicu referíu a política llingüística dientrol programa cultural, IX-LV vuelve a establecer como primer puntu la oficialidá y normalización del asturianu, amás dun «compromisu claru» cola recuperación y difusión del idioma na Alministración, «garantizandol derechu de los ciudadanos al so usu en tolos ámbitos de la vida». Notres partes de les propuestes de cultura falen de la defensa del asturianu nes informaciones de los equipamientos museísticos y del apoyu a la  producción lliteraria nasturianu. Amás, tocante al Ente Públicu, apuesten por usar la RTPA como instrumentu de divulgación de la llingua y, en concreto, la puesta en marcha progresiva duna segunda canal «efectiva», con conteníos culturales y deportivos y nel que la llingua vehicular sía lasturianu. La coalición apuesta por que lidioma ocupe, a lo menos un terciu de la programación televisiva y radiofónica, «incluyendo los informativos».    Per otru llau, dende Bloque-UNA falen de la supervivencia de  la llingua como un oxetivu prioritariu, «y la oficialidá ye una ferramienta indispensable pa ello y una cuestión de derechos fundamentales». Por eso, apuesten por denunciar la situación llingüística del país en toles instancies posibles, por poner la oficialidá nel centru del debate políticu y por dexar claro que la defensa del idioma afecta a tola sociedá. Dende la coalición apuesten por consiguir la oficialidá na siguiente llexislatura y esixir un plan de normalización «que supere ampliamente toles  acciones feches hastal momentu».    Amás, Bloque-UNA lleva nel so programa lusu del asturianu como llingua vehicular na RTPA, lasturianización de la enseñanza -«normalizando la escolarización del y nel nuestru idioma»-, el reconocimientu de la especialidá dasturianu pal profesoráu, lestablecimientu de midíes pasegurar la tresmisión interxeneracional, lusu del idioma en tolos niveles alministrativos, la valoración nel accesu a la función pública del conocimientu dasturianu, la finalización del  procesu de recuperación toponímica y la puesta en marcha dun plan de renovación de la señalización. Una de les midíes más ambicioses de la formación ye crear una Viceconseyería de Política Llingüística de la que dependa la Rede de Normalización, «que tien que tener entidá xurídica propia y xestionar les oficines municipales». Asina, nel ámbitu local falen de dotar de presupuestu y rangu alministrativu a estes entidaes, «amás de garantizar a los trabayadores unes condiciones dignes». Pacabar, dende Bloque-UNA  proponen un aumentu presupuestariu pa lAcademia de la Llingua, «dalcuerdu cola so importancia como máximu órganu institucional del nuestru idioma» y la firma dun conveniu cola Universidá pa la normalización llingüítica na institución. Amás, la formación reafirmal compromisu col gallego-asturianu y diz questes midíes son aplicables a esti idioma «nel so ámbitu territorial».    Los aspirantes  El 10 de mayu, Álvarez Cascos, candidatu de Foru Asturies, presentó en Cangues  dOnís les propuestes de la so formación en materia de cultura, afirmando que la cultura asturiana, «coles sos peculiaridaes llingüístiques y les sos multiples manifestaciones», tien que ser un exe vertebrador del país y de la nación española. Sicasí, ente les propuestes presentaes por FAC nun se fala en nengún puntu de política llingüística.    Per otru llau, dende URAS-PAS proponen nel so programa una reforma del Estatutu «que permita tutelar y ordenar xurídicamente de forma más efectiva los  derechos llingüísticos y culturales». Yá nos puntos de política cultural, la formación diz que, «al marxe destablecer la cooficialidá nel Estatutu», van desarrollar la normalización del asturianu y regular la so enseñanza, «acullá del murniu desarrollu que vienen faciendo los socesivos gobiernos socialistes», al traviés duna Llei de normalización. Amás, falen de laplicación de la Llei dUsu con voluntá política y desarrollando toles sos capacidaes «inaplicaes o apenes desarrollaes». Pacabar, los  asturianistes piden un usu normal del asturianu na RTPA.    Otra manera, UPyD lleva nel programa la oposición espresa a la oficialidá, anque diz que como parte del patrimoniu cultural dAsturies el «bable/asturianu, nes sos diverses variantes, va ser oxetu de protección», colo que la formación nun llega más allá de facer un calcu del artículu 4 del Estatutu. IDEAS tien un apartáu onde manifiesten el so apoyu y defensa de les nuestres señes didentidá, «onde la llingua ye un elementu fundamental y forma  parte de la nuestra condición dasturianos». Por eso, IDEAS apoya la defensa del idioma del país y comprométese col diálogu y el consensu ente fuerces polítiques y sociales que lleve a la oficialidá del asturianu.